Калі гэта так, то трэба збіраць сілы і рыхтаваць рэсурсы, каб ускочыць у цягнік, які на поўным ходзе накіроўваецца да постіндустрыяльнага грамадства. Яго аснова — вытворчасць паслуг, над якой плённа працуюць спецыялісты Парка высокіх тэхналогій. Больш за 90 % праграмнага забеспячэння, створанага ў беларускай сіліконавай даліне, ідзе на экспарт у ЗША, Германію, Вялікабрытанію, Швейцарыю, Ірландыю і іншыя краіны.